paragraph_text: Maturirao je u islamskoj srednjoj školi Imama Hatipa, a nakon toga studirao je na Fauktetu ekonomije i komercijalnih znanosti Sveučilišta u Marmari, gdje je diplomirao 1981. godine.<ref>www.tccb.gov.tr, He received his graduation diploma from Marmara University’s Faculty of Economics and Administrative Sciences in 1981., pristupljeno 4. listopada 2016. Također se bavio nogometom između 1969. i 1982. godine. Za gradonačelnika Istanbula izabran je na lokalnim izborima 27. ožujka 1994. godine. Zbačen je s položaja i osuđen na desetomjesečnu zatvorsku kaznu zbog recitiranja pjesme tijekom javnog obraćanja u vilajetu Siirt 1997. godine. Nakon manje od mjesec dana provedenih u zatvoru, Erdoğan je 2001. godine osnovao Stranku pravde i razvitka. Nakon godinu dana postojanja, AKP je postao najpopularniji politički pokret u Turskoj. Na općim izborima 2002. godine, AKP je dobio 34% glasova i gotovo dvije trećine zastupnika u Skupštini, na osnovi čega je obrazovana prva jednostranačka vlada od 1987. godine.